Национален съвет по цени и реимбурсиране на лекарствените продукти

Проект!

НАРЕДБА
за изменение и допълнение на Наредба №16 от 21.11.2019 г. за приемане на фармако-терапевтично ръководство по ендокринология и болести на обмяната (обн. в ДВ, бр. 95 от 2019 г., изм. ДВ, бр. 66 от 2020 г., бр. 59 от 2023 г.)



§1. В приложението към член единствен, се правят следните изменения и допълнения: 

1. В точка 4. „ХИПОПИТУИТАРИЗЪМ (МКБ E23.0)“, подточка 4.3. „Хипопитуитаризъм – лечение“, в частта „Човешки рекомбинантен растежен хормон“:

1.1. След текста „Минималната продължителност на терапията за разгръщане на пълния ефект на РХ е 2 години, като при липса на ефект от лечението може да се обсъди преустановяването му.“

се добавя:

„Somatrogon
· При деца над 3 години и подрастващи с доказан дефицит на растежен хормон може да се използва Somatrogon. Somatrogon е гликопротеин, състоящ се от аминокиселинната последователност на човешкия растежен хормон, свързана с едно копие на С-терминалния пептид (CTP) от бета веригата на човешкия хорионгонадотропин при N- края и две копия на CTP в С-края. Медикаментът се свързва с рецептора за растежен хормон и повишава нивата на IGF-1. Прилага се в доза 0.66 mg/kg телесно тегло веднъж/седмично подкожно, като започването и мониторирането на терапията следва да се осъществява от детски ендокринолог с опит в лечението на хипосоматотропизъм. Медикаментът не e показан при деца със затворени епифизи и възрастни пациенти.“

1.2. Текстът „Противопоказания за заместващо лечение:“ 

се заменя с:

„Противопоказания за заместващо лечение с растежен хормон и Somatrogon:“

2. В точка 16. „ЛЕЧЕНИЕ НА ЗАХАРЕН ДИАБЕТ ТИП 2 (E11.2, E11.3, E11.4, E11.5, Е11.6, Е11.7, Е11.8, E11.9).“:

2.1. Създава се нова т. 16.6:

„16.6. Поведение при хронично бъбречно заболяване (ХБЗ) и захарен диабет тип 2
o	При ХБЗ  (с албуминурия), свързано със захарен диабет тип 2 при възрастни пациенти е показано приложение на финеренон (селективен нестероиден минералкортикоиден рецепторен антагонист), за да забави прогресията на ХБЗ.
[bookmark: _GoBack]o	При ХБЗ  и eGFR≥ 20 ml/min/1.73 m2 трябва да се включат SGLT2 инхибитори с доказани ползи, за да намалят риска от прогресия на ХБЗ.“

2.2. Досегашната т. 16.6. става съответно т. 16.7.



Заключителна разпоредба

§2. Наредбата е приета с Решение на Националния съвет по цени и реимбурсиране на лекарствените продукти, прието съгласно протокол № .............. от .................... г.

